**ANEXA Nr. 5.6**

**Întocmirea fișei de verificare**

a îndeplinirii standardelor Universităţii de prezentare la concurs pentru posturile de

**profesor universitar, conferențiar universitar,**

**cercetător științific gradul I și cercetător științific gradul II**

**-*specificații*-**

Fișele de verificare pentru posturile de **conferențiar universitar/ CSII și profesor universitar/ CSI** se întocmesc de către fiecare candidat în funcție de standardele prevăzute în Ordinul de ministru care a aprobat standardele pentru fiecare domeniu în parte, la care se adaugă standardele suplimentare aprobate prin hotărârea Senatului UBB, la propunerea facultăților.

**I** Pentru funcțiile de **conferențiar universitar și CS II** sunt necesare cumulativ:

a) îndeplinirea standardelor minimale naționale specifice acestor funcții, stabilite prin ordin al ministrului educației;

b) îndeplinirea standardelor minimale ale Universității, stabilite prin aprobarea de către Senatul UBB, la propunerea faculăților.

**II** Pentru funcțiile de **profesor universitar și CS I** sunt necesare cumulativ:

a) îndeplinirea standardelor minimale naționale specifice acestor funcții, stabilite prin ordin al ministrului educației;

b) îndeplinirea standardelor minimale ale Universității, stabilite prin aprobarea de către Senatul UBB, la propunerea faculăților;

c) deținerea calității de director al cel puțin unui grant sau proiect de cercetare obținut prin competiție sau de membru în minimum trei astfel de granturi;

d) deținerea atestatului de abilitare (exclusiv pentru funcția de profesor universitar).

\*Se vor lua în considerare numai publicațiile apărute, adică cele care au volum, număr, pagini și/ sau un identificator digital (DOI), conform standardelor internaționale.

 Fișa de verificare va fi completată de către candidat într-un format care să faciliteze verificarea informațiilor: în coloane paralele vor fi introduse valorile standardelor minimale impuse de actele normative (stânga) și valorile finale obținute de către candidat pentru fiecare standard (dreapta).